Rikkiä kipuun: MSM saattaa poistaa arpikudosta
RikkiMikko löysi tietokoneeltaan monen vuoden takaisen kirjoitelmansa, joka ehkä saattaa kiinnostaa joitakin lukijoita.
Viime viikolla olin jälleen samassa tutkimuksessa. Nyt oli toinen lääkäri kuin edellisellä kerralla, mutta hän kertoi lukeneensa tarkoin paperini ja totesi, että ei sinne ohutsuoleen varmaan nyt päästä, koska ei ole aikaisemminkaan päästy. Me molemmat hämmästyimme melkoisesti, kun pienen yrityksen jälkeen laite meni aivan helposti arpikudoksen aiheuttaman kuroutuman ohi. Siinä vaiheessa enkä myöhemminkään lääkärin kanssa uusista aikatauluista neuvotellessamme osannut päätellä, mistä tämä helppo sisään meno johtui. Vasta kotona pälkähti päähäni, että olen nyt nauttinut kahden ja puolen vuoden ajan MSM- jauhetta, mikä on aiheuttanut sen, että arvesta on poistunut siihen muodostuneita kaksoissidoksia. Tämä on aivan yhdenmukaista sen kanssa mitä Bill Rich on kertonut omasta kokemastaan arpien pehmenemisestä. http://www.microwaterman.com/rich_msm/MSM_Testimonials.htm
Minua tutkinut lääkäri totesi suolistoni sisäpinnan olevan oikein hyvässä kunnossa. Siitä kertovat myös hyvät veriarvot ja se, että oma arvioni terveydestäni on hyvä ja että painoni on pysynyt samana jo pitkään.
Tämä edellä kerrottu tapahtui vuonna 2006, minkä jälkeenkin kaikki seuraavat tutkimukset ovat onnistuneet erittäin hyvin.
Lähettänyt Mikko Oinonen klo 10/03/2011 12:11:00 ip.
Tunnisteet: Arpikudos, Bill Rich, Ohutsuoli, Paksusuoli